L 338/90 Den Europæiske Unions Tidende 19.12.2009 RÅDETS AFGØRELSE 2009/981/FUSP af 18. december 2009 om ændring af fælles holdning 2006/318/FUSP om forlængelse af de restriktive foranstaltninger over for Burma/Myanmar RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, og ud fra følgende betragtninger: (1) — Den 27. april 2006 vedtog Rådet fælles holdning 2006/318/FUSP om forlængelse af de restriktive foranstaltninger over for Burma/Myanmar ()). (2) — Der er ikke længere grund til fortsat at lade en bestemt person være opført på listen over personer, enheder og organer, som fælles holdning 2006/318/FUSP finder anvendelse på — VEDTAGET DENNE AFGØRELSE: Artikel 1 Den person, der er nævnt i bilaget til denne afgørelse, fjernes fra listen i bilag II til fælles holdning 2006/318/FUSP. Artikel 2 Denne afgørelse træder i kraft på dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 18. december 2009. På Rådets vegne Å. TORSTENSSON Formand ()) EUT L 116 af 29.4.2006, s. 77.